เทศบาลเมืองโพนพิสัย

เทศบาลเมืองโพนพิสัย เดิมชื่อ สุขาภิบาลจุมพล และต่อมายกฐานะเป็น เทศบาลตำบลจุมพล และเปลี่ยนชื่อเป็น เทศบาลตำบลโพนพิสัย ต่อมาได้ยุบ องค์การบริหารส่วนตำบลจุมพล รวมกับเทศบาลตำบลโพนพิสัย และเปลี่ยนแปลงฐานะ เป็นเทศบาลเมืองโพนพิสัย ซึ่งเทศบาลเมืองโพนพิสัย เป็นองค์กรปกครองท้องถิ่นแห่ง 1 ใน 11 แห่งของอำเภอโพนพิสัย ตั้งอยู่ในตำบลจุมพล อำเภอโพนพิสัย จังหวัดหนองคาย มีพื้นที่ครอบคลุมตำบลจุมพลทั้งตำบล มีจำนวน 26 หมู่บ้าน มีพื้นที่ 116 ตารางกิโลเมตร หรือ 72,500 ไร่ และมีประชากรใน พ.ศ. 2567 จำนวน 18,425  คน รายงานสถิติจำนวนประชากรและบ้าน ประจำปี พ.ศ. 2567 ท้องถิ่นเทศบาลตำบลจุมพลระบบสถิติทางการทะเบียน กรมการปกครอง

 ประวัติ 
สุขาภิบาลจุมพล ได้รับการจัดตั้งเมื่อวันที่ 14 พฤษภาคม พ.ศ. 2499ประกาศกระทรวงมหาดไทย เรื่อง จัดตั้งสุขาภิบาลจุมพล อำเภอโพนพิสัย จังหวัดหนองคาย ต่อมาได้รับการยกฐานะจากสุขาภิบาลจุมพล เป็น เทศบาลตำบลจุมพล ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม พ.ศ. 2542 และได้เปลี่ยนชื่อจาก เทศบาลตำบลจุมพล เป็น เทศบาลตำบลโพนพิสัย เมื่อวันที่ 20 ตุลาคม พ.ศ. 2549ประกาศกระทรวงมหาดไทย เรื่อง เปลี่ยนชื่อเทศบาล ต่อมาในปี 2568 ได้เปลี่ยนแปลงฐานะเทศบาลตำบล เป็นเทศบาลเมือง ตามประกาศกระทรวงมหาดไทย เรื่อง รวมองค์การบริหารส่วนตำบลจุมพลกับเทศบาลตำบลโพนพิสัย อำเภอโพนพิสัย จังหวัดหนองคาย ลงวันที่ 26 พฤษภาคม 2568  เล่ม 142 ตอนพิเศษ 203 ง หน้า 5 และประกาศกระทรวงมหาดไทย เรื่อง เปลี่ยนแปลงฐานะเทศบาลตำบลโพนพิสัย อำเภอโพนพิสัย จังหวัดหนองคาย เป็นเทศบาลเมืองโพนพิสัย ลงวันที่ 26 พฤษภาคม 2568 เล่ม 142 ตอนพิเศษ 203 ง หน้า 4 ซึ่งมีผลบังคับใช้ วันที่ 28 พฤศจิกายน 2568 

 รายชื่อนายกเทศมนตรี 
ลำดับรายนามชื่อตำแหน่งช่วงเวลาหมายเหตุ 1. นายครใส พรหมประกาย นายกเทศมนตรีตำบลจุมพล 25 พฤษภาคม 2542 – 1 สิงหาคม 2542   2. นายพงษ์ธร ตรีดำรง    นายกเทศมนตรีตำบลจุมพล 1 สิงหาคม 2542 – 1 ธันวาคม 2543  3. นายประสาท ทองจบ   นายกเทศมนตรีตำบลจุมพล 2 ธันวามค 2543 – 8 สิงหาคม 2546 4. นายบุญทวี มีชัย    นายกเทศมนตรีตำบลจุมพล 19 สิงหาคม 2546 – 8 มกราคม 2548 5. นายณรงค์ศักดิ์ ลิมโพธิ์ทอง นายกเทศมนตรีตำบลจุมพล 9 มกราคม 2548 – 20 ตุลาคม 2549 นายกเทศมนตรีจากการเลือกของประชาชนโดยตรงครั้งแรก 6. นายณรงค์ศักดิ์ ลิมโพธิ์ทอง นายกเทศมนตรีตำบลโพนพิสัย 20 ตุลาคม 2549 – 20 กุมภาพันธ์ 2552  7. นายศัลย์ ประชุม  นายกเทศมนตรีตำบลโพนพิสัย 17 พฤศจิกายน 2553 – 27 ตุลาคม 2557  8. นายสรร สุนทรธนากุล  นายกเทศมนตรีตำบลโพนพิสัย 11 กุมภาพันธ์ 2558 – 3 กุมภาพันธ์ 2561  9. นายสรร สุนทรธนากุล  นายกเทศมนตรีตำบลโพนพิสัย 6 พฤษภาคม 2564 – 27 พฤศจิกายน 2568  10. - นายกเทศมนตรีเมืองโพนพิสัย อยู่ในระหว่างการเลือกตั้ง 

 ที่ตั้งและอาณาเขต 
เขตเทศบาลเมืองโพนพิสัยตั้งอยู่ริมฝั่งแม่น้ำโขงในเขตอำเภอโพนพิสัย จังหวัดหนองคาย มีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
 ทิศเหนือ จรดเขตองค์การบริหารส่วนตำบลกุดบง (อำเภอโพนพิสัย) และเขตองค์การบริหารส่วนตำบลพระบาทนาสิงห์ (อำเภอรัตนวาปี)
 ทิศตะวันออก จรดเขตองค์การบริหารส่วนตำบลวังหลวงและเขตองค์การบริหารส่วนตำบลหนองหลวง (อำเภอเฝ้าไร่)
 ทิศใต้ จรดเขตองค์การบริหารส่วนตำบลชุมช้างและเขตเทศบาลตำบลวัดหลวง (อำเภอโพนพิสัย)
 ทิศตะวันตก จรดประเทศลาว

 การปกครอง 
เทศบาลเมืองโพนพิสัยครอบคลุมตำบลจุมพลทั้งตำบล

หมู่บ้านในเขตเทศบาลเมืองโพนพิสัย
มีทั้งหมด จำนวน 26 หมู่บ้าน จำนวน 8,188 ครัวเรือน ดังนี้
(1) หมู่ที่ 1 บ้านจุมพล	
(2) หมู่ที่ 2 บ้านจอมนาง		
(3) หมู่ที่ 3 บ้านเวิน			
(4) หมู่ที่ 4 บ้านเดื่อ		
(5) หมู่ที่ 5 บ้านร่องถ่อน		
(6) หมู่ที่ 6 บ้านนาตาล		
(7) หมู่ที่ 7 บ้านอ่างเก็บน้ำ		
(8) หมู่ที่ 8 บ้านนาเพียงใหญ่		
(9) หมู่ที่ 9 บ้านนาเพียงน้อย		
(10) หมู่ที่ 10 บ้านทุ่งธาตุ		
(11) หมู่ที่ 11 บ้านปักหมู		
(12) หมู่ที่ 12 บ้านอยู่ดีมีสุข		
(13) หมู่ที่ 13 บ้านจอมทอง		
(14) หมู่ที่ 14 บ้านดอนโพธิ์		
(15) หมู่ที่ 15 บ้านเมืองคลัง		
(16) หมู่ที่ 16 บ้านจอมนางเหนือ	
(17) หมู่ที่ 17 บ้านโปร่งเย็น		
(18) หมู่ที่ 18 บ้านเตาถ่าน		
(19) หมู่ที่ 19 บ้านเสริมสุข		
(20) หมู่ที่ 20 บ้านหนองปลาไหล	
(21) หมู่ที่ 21 บ้านนาตาลใหม่		
(22) หมู่ที่ 22 บ้านนาเพียงใหม่	
(23) หมู่ที่ 23 บ้านนาเมือง		
(24) หมู่ที่ 24 บ้านตัวอย่าง		
(25) หมู่ที่ 25 บ้านพรพระธาตุ	
(26) หมู่ที่ 26 บ้านนาสมบูรณ์	

 เศรษฐกิจ 

ประชาชนในเขตเทศบาลเมืองโพนพิสัยส่วนใหญ่ประกอบอาชีพค้าขาย ทำการเกษตร และการประมง เพราะสภาพภูมิศาสตร์ของเขตเทศบาลติดกับแม่น้ำโขง

 ย่านเศรษฐกิจการค้าของเทศบาล 
ย่านถนนชยางกูร ทางหลวงแผ่นดินหมายเลข 212 เป็นถนนที่เป็นเส้นทางหลักในอำเภอโพนพิสัย และยังเชื่อมต่อกับจังหวัดบึงกาฬ และอีกหลายๆอำเภอของจังหวัดหนองคาย และจังหวัดบึงกาฬ จึงเป็นถนนที่มีห้างสรรพสินค้า ร้านค้าวัสดุก่อสร้าง สำนักงานทางราชการ ปั๊มน้ำมัน และโรงแรมตั้งอยู่

ย่านถนนจุมพล-ทุ่งธาตุ
ถนนจุมพล-ทุ่งธาตุ เป็นถนนที่เป็นเส้นทางหลักในตัวเมืองโพนพิสัย และเชื่อมต่อกับย่านธุรกิจที่สำคัญอีกหลายสาย จึงเป็นถนนที่มีศูนย์ราชการ ธนาคาร ร้านค้าต่าง ๆ รวมทั้งตลาดสดเทศบาลเมืองโพนพิสัยตั้งอยู่

ย่านถนนภิรมยาราม เป็นถนนที่เป็นเส้นทางหลักเชื่อมต่อกับอำเภอโซ่พิสัย จังหวัดบึงกาฬ และยังเป็นศูนย์กลางการคมนาคมสำคัญของอำเภอโพนพิสัย เนื่องจากเป็นที่ตั้งของสถานีขนส่งผู้โดยสารเทศบาลเมืองโพนพิสัย และยังมีตลาดสดชอเจริญ โรงพยาบาลพิสัยเวช บ้านพักนายอำเภอตั้งอยู่

ย่านถนนจอมนาง-จุมพล เป็นถนนที่เป็นเส้นทางหลักในตัวเมืองโพนพิสัย และเชื่อมต่อกับย่านธุรกิจที่สำคัญอีกหลายย่าน จึงเป็นถนนที่มีศูนย์ราชการ วัด ร้านค้าต่าง ๆ รวมทั้งตลาดสดเทศบาลเมืองโพนพิสัยตั้งอยู่

 ธนาคาร 
ธนาคารในเขตเทศบาลเมืองโพนพิสัย มีทั้งหมด 5 แห่ง ดังนี้
 ธนาคารกรุงไทย สาขา โพนพิสัย
 ธนาคารกสิกรไทย สาขา โพนพิสัย
 ธนาคารกรุงเทพ สาขา โพนพิสัย
 ธนาคารเพื่อการเกษตรและสหกรณ์การเกษตร สาขา โพนพิสัย
 ธนาคารออมสิน สาขา โพนพิสัย

 ตลาด  
ตลาดในเขตเทศบาลเมืองโพนพิสัย จำนวน 4 แห่ง ได้แก่
 ตลาดชอเจริญ ตั้งอยู่ที่ ถนนภิรมยาราม
 ตลาดเทศบาลตำบลโพนพิสัย (ตลาดเช้า) ตั้งอยู่ที่ ถนนพิสัยสุรเดช
 ตลาดมิตรภาพจุดผ่อนปรนชายแดนไทย-ลาว (วันอังคารและวันเสาร์) ตั้งอยู่ที่ เทศบาลซอย11 ริมแม่น้ำโขง หมู่ที่ 1 ตำบลจุมพล
 ตลาดคลองถมโพนพิสัย (วันจันทร์และวันพุธ) ตั้งอยู่ที่ ริมถนนหนองคาย-บึงกาฬ

 การขนส่ง 
เส้นทางรถยนต์มีทางหลวงที่สำคัญ คือ
 ทางหลวงแผ่นดินหมายเลข 212 หรือ ถนนชยางกูร เป็นเส้นทางจากถนนมิตรภาพ จังหวัดหนองคาย และสิ้นสุดที่จังหวัดอุบลราชธานี 
 ทางหลวงแผ่นดินหมายเลข 2267 หรือ โพนพิสัย-โซ่พิสัย เชื่อมระหว่างอำเภอโพนพิสัย–อำเภอโซ่พิสัย โดยสิ้นสุดที่อำเภอโซ่พิสัย จังหวัดบึงกาฬ 

สถานีขนส่งผู้โดยสารในเทศบาลเมืองโพนพิสัย มี 1 แห่ง ได้แก่
 สถานีขนส่งผู้โดยสารเทศบาลเมืองโพนพิสัย ตั้งอยู่ที่ ถนนภิรมยารม ตำบลจุมพล อำเภอโพนพิสัย จังหวัดหนองคาย

 สถานที่สำคัญ 

 สถานที่ท่องเที่ยว 
 วัดมณีโคตร เพื่อกราบนมัสการพระพุทธรูปหลวงพ่อพระเสี่ยง พระพุทธรูปคู่บ้านคู่เมืองของชาวอำเภอโพนพิสัย
 วัดไทย ถ้ำพญานาค หรือ ถ้ำเมืองบาดาลจำลอง ตั้งอยู่ที่ วัดไทย อำเภอโพนพิสัย จังหวัดหนองคาย ตำนานเล่าขานกันถึงเมืองหลวงของพญานาคแห่งโลกบาดาลใต้แม่น้ำโขงเชื่อกันว่า อยู่ที่ริมแม่น้ำโขงหน้าวัดไทยนี้เอง
 ตลาดนัดไทย-ลาว จะมีประจำทุกวันเสาร์และวันอังคารเท่านั้น ตลาดแห่งนี้เป็นจุดศูนย์รวมของพี่น้องฝั่งลาว และไทยจะนำสินค้าเข้ามาขายในที่แห่งนี้ ซึ่งอยู่ในความควบคุมดูแลของเจ้าหน้าที่ ช่วงเวลาน่าเดินชมสินค้าเวลาประมาณ 08.00-12.00 น.
 ศาลหลักเมือง-ศาลเจ้าปู่ย่าปากห้วยหลวง ซึ่งเป็นที่เคารพกราบไหว้ของชาวโพนพิสัยมาช้านาน
 ศูนย์วัฒนธรรมเฉลิมราช  พิพิธภัณฑ์เมืองโพนพิสัย เป็นแหล่งรวบรวม อนุรักษ์ ถ่ายทอด สืบสาน และใช้เป็นองค์ความรู้มรดกภูมิปัญญาทางวัฒนธรรมของชุมชนอย่างเป็นระบบ เพื่อประโยชน์ทางการศึกษาค้นคว้า อ้างอิง เป็นสินค้าและเป็นแหล่งท่องเที่ยวที่สำคัญอีกแห่งหนึ่งของอำเภอโพนพิสัย

 สถานที่ราชการ 
 ที่ว่าการอำเภอโพนพิสัย
 เทศบาลเมืองโพนพิสัย
 สถานีตำรวจภูธรโพนพิสัย
 สำนักงานสรรพากรพื้นที่ สาขาโพนพิสัย
 สัสดีจังหวัดหนองคาย อำเภอโพนพิสัย
 สำนักงานพัฒนาชุมชนอำเภอโพนพิสัย
 สำนักงานสาธารณสุขอำเภอโพนพิสัย
 โรงพยาบาลโพนพิสัย
 โรงเรียนชุมพลโพนพิสัย
 โรงเรียนอนุบาลจุมพล

 อ้างอิง 

 แหล่งข้อมูลอื่น 


 เว็บไซต์เทศบาลเมืองโพนพิสัย 

โพนพิสัย
หมวดหมู่:อำเภอโพนพิสัย
หมวดหมู่:เขตแดนไทย–ลาว